### | | | | --- | --- | | | | | --- | | **Byråd** 29. september 2020 Sagsnr. 710-2020-77584 Dok.nr. 710-2020-245280 Sagsbehandler DPJBOJ | | 151.                Ansøgning fra [adresse] om kommunegaranti for lån til finansiering af transmissionsledning og varmemålere - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU’s statsstøtteregler |

###

**SAGENS INDHOLD**

Byrådet skal i denne sag tage stilling til ansøgning fra
Thorsø Fjernvarmeværk A.m.b.a. om kommunegaranti til optagelse af en
byggekredit på 4,0 mio. kr. og et lån på
1,7 mio. kr., hvilket medfører en samlet kommunegaranti på i alt 5,7 mio. kr.

Byggekreditten
skal finansiere udgifterne til en transmissionsledning mellem Thorsø Miljø- og
Biogasanlæg og [adresse] eksisterende ledningsnet. Lånet skal
finansiere udgifterne til udskiftning af varmemålere.

Der
søges ligeledes om kommunegaranti til efterfølgende optagelse af lån til
indfrielse af byggekreditten efter anlægsarbejdets afslutning.

Thorsø
Fjernvarmeværk A.m.b.a. ønsker at byggekreditten, lånet og konverteringen af
byggekreditten til det endelige lån optages i KommuneKredit, og det kræver, at
Byrådet giver kommunegaranti for både byggekreditten, lånet og den endelige
lånefinansiering.

Der
søges om kommunegaranti til optagelse af en byggekredit med en
trækningsret på 4,0 mio. kr. og med en aktuel rentesats på 0,15 % p.a. og
herefter en konvertering til et fastforrentet lån på 4,0 mio. kr. med en
løbetid på 20 år og en aktuel rentesats på 0,20 %. Herudover
søges der om en kommunegaranti til optagelse af et fastforrentet lån på 1,7
mio. kr. med en løbetid på 15 år og en aktuel rentesats på 0,17 %.

Anlægsarbejderne
forventes afsluttet inden udgangen af 2020.

**VURDERING**

[adresse] kan ifølge varmeforsyningsloven give
kommunegaranti for lån optaget af varmeværker. Kommunegarantien påvirker ikke
kommunens egen adgang til at optage lån, og kommunen skal heller ikke foretage
en deponering af likvide midler.

[adresse]
Kommune skal i henhold til lovgrundlaget opkræve Thorsø Fjernvarmeværk en
garantiprovision hvert år af restgælden på lånene.

[adresse]
størrelse afhænger af, hvilken kreditvurdering Thorsø Fjernvarmeværk kan opnå.
Virksomheder med en stærk betalingsevne og lav økonomisk risiko skal i henhold
til EU’s statsstøtteregler, som minimum opkræves en årlig garantiprovision på
mellem 0,40 % og 0,55 %.

Job og
Økonomi har gennemgået det konkrete anlægsprojekt vedrørende
transmissionsledningen, [adresse] regnskaber, likviditetsbudget og
[adresse] prisstatistikker for sammenligning af priser med
varmeværker i området og på landsplan. Herudover har gennemgangen omfattet
udviklingen af [adresse] priser de seneste år.

Det
vurderes på baggrund heraf, at kommunens risiko ved at give kommunegaranti til
Thorsø Fjernvarmeværk er lav. Den årlige garantiprovision fastsættes derfor til
0,40 %. Det foreslås, at der først opkræves garantiprovision for den endelige
finansiering.

[adresse] oplyser, at
anlægsinvesteringerne medfører en besparelse årligt pr. standardforbruger på
ca. 2.200 kr.

Teknik- og Miljøudvalget har 11.
juni 2020 godkendt projektforslaget vedrørende transmissionsledningen mellem
Thorsø Miljø- og Biogasanlæg og [adresse] eksisterende
ledningsnet. De øvrige anlægsinvesteringer kræver ikke forudgående godkendelse
i Teknik- og Miljøudvalget.

[adresse] godkendelse af
ansøgning om kommunegaranti er betinget af, at nødvendige godkendelser,
tilladelser, dispensationer, afgørelser m.v. er på plads, og at
kommunegarantien ikke vedrører eller har nogen sammenhæng til eventuelle
kommercielle aktiviteter.

**ØKONOMI**

[adresse]
Kommune har tidligere stillet kommunegaranti for lån til Thorsø Fjernvarmeværk.
Disse lån er nu indfriet, hvorfor Favrskov Kommune ikke har garantiforpligtelse
i forhold til [adresse] lån.

En
årlig provision på 0,40 % af restgælden på de nye lån på 5,7 mio. kr. vil det
første år medføre en indtægt til Favrskov Kommune på ca. 23.000 kr. Indtægten
vil falde i takt med, at Thorsø Fjernvarmeværk afdrager på lånene.

**INDSTILLING**

Direktøren for Job og Økonomi
indstiller til Byrådet:

1.     At ansøgningerne fra Thorsø
Fjernvarmeværk A.m.b.a. godkendes, idet Favrskov Kommune stiller kommunegaranti
for en byggekredit på 4,0 mio. kr. optaget i KommuneKredit og den efterfølgende
konvertering til et 20-årigt fastforrentet lån optaget i KommuneKredit samt et
15-årigt fastforrentet lån på 1,7 mio. kr. optaget i KommuneKredit.

2.     At kommunegarantien er betinget af, at nødvendige
tilladelser mv. er på plads.

3.     At der opkræves en årlig garantiprovision på 0,4 % af
restgælden ultimo regnskabsåret på lånene.

**BESLUTNING**

***Økonomiudvalget, 22. september 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] - varmemålere | 710-2020-227948 |
| Ansøgning om kommunegaranti fra [adresse] - transmissionsledning | 710-2020-227949 |